Rindal

Rindal er en kommune i Trøndelag som ligger 95 km fra Trondheim. Den grenser i nord mot Heim, i øst mot Orkland, i sør mot Rennebu og Oppdal, og i vest mot Surnadal i Møre og Romsdal. Kommunen var frem til 1. januar 2019 en del av Møre og Romsdal fylke.

Kommunesentrum er Rindal, og tettstedet ligger på Rindalsplatået (145 moh.) og har ca. 700 innb. Der ligger også den populære badeplassen Tjønna. Hele kommunen har  innbyggere (per 1. januar 2017).

 Geografi 
Rindal blir ofte omtalt som «Porten til Trollheimen», og har vakker og variert natur. Nederste delen av bygda, Aune (ved grensa mot Surnadal) ligger bare 45 moh., mens grensa mot Meldal lengst opp i bygda ligger på 280 moh. Fra kommunegrensen i øst renner elvene Lomunda gjennom Lomunddalen og Tiåa gjennom Rindalsskogen. Disse to elvene går sammen til elva Sunna ved Rindalsskogen, som renner sørvestover gjennom hoveddalen. Ved Bolme der Sunna møter sideelva Rinda, går de to elvene sammen til elva Surna. I sør strekker kommunen seg inn i Trollheimen og det høyeste fjellet i Rindal er Trollhøtta ( moh.). Nord for hoveddalen er fjellene mye lavere med bare én topp over  moh.

 Historie 
miniatyr|Eldre kart over Rindal og omegn fra 1805. «Rindahlsvandet» ligger øverst på kartet, og følges av «Rindahlselv».
Administrativt har Rindal lang tradisjon for å tilhøre Nordmøre, og inngikk fra 1600-tallet i Nordmøre fogderi i Romsdals amt. Geistlig var Rindal i 1589 annekssogn i Stangvik prestegjeld og ble del av Surnadal da dette utskilt som eget prestegjeld i 1704. Rindal inngikk senere i Surnadal formannskapsdistrikt (kommune) da dette ble etablert i 1838.

I 1857 ble Surnadal herred delt i to, slik at Rindal ble eget herred og prestegjeld. Det nye herredet hadde 2684 innbyggere. Det var fram til 2019 ikke vesentlige geografiske endringer for kommunen, bare mindre justeringer i kommunens grense mot Surnadal, og gården Fossdalen i Rindal ble overført til Hemne i Trøndelag 1. januar 2008. Kommunen feiret 150-jubileum i 2007, for å markere utskillelsen fra Surnadal i 1857.

Rindal ønsket lenge å overføres til fylket i nord, og kommunen ble fra 1. januar 2019 en del av Trøndelag.

 Samfunn 

Kommunen har ett tettsted, Rindal, og flere små grender som Bolme og Rindalsskogen.

 Kirker i Rindal 
alt=Fotografi av Rindal kirke med trevekst og kirkegård i forgrunnen.|miniatyr|Rindal kirke, en av kirkene i Rindal. Kirken er bygget i andre halvdel av 1800-tallet, og har en tilhørende kirkegård.
 Rindal kirke
 Øvre Rindal kapell
I Rindal er 92,6 % (2015) av befolkningen medlemmer i Den norske kirke. Dette er den høyeste andelen blant alle landets kommuner.

 Næringsliv 
Rindal er en jord- og skogbrukskommune, med noen store industriarbeidsplasser innen trevare; Rindalshytter, Rindalslist og Vibo.

 Kultur 
Rindal har ett idrettslag, Rindal Idrettslag, etter at IL Rindøl, IK Rindals-Troll og Rindal FK slo seg sammen i 2013.

 Tusenårssted 
Kommunens tusenårssted er Rindal Bygdemuseum der det nybygde skimuseet åpner i juni 2014. Rindal Bygdemuseum ble vedtatt opprettet i 1950, ligger sentralt i tettstedet Rindal og har nå 14 ulike bygninger og en stor samling gjenstander og foto.

Skimuseet ligger i et moderne nybygg som er bygd delvis inni det lange, gamle Heggemsfjøset. Skisamlinga har bakgrunn i bygdas sterke skitradisjoner, spesielt innen skiproduksjon (Landsem Ski, Troll-ski, Rindal-ski m.m.). Bygda har også hatt flere løpere som har tatt OL-gull, VM-gull og NM-gull.

Tanken bak å velge Rindal Bygdemuseum som tusenårsted hadde flere årsaker: Museet representerer kommunens historie på en god måte, og det vil i fremtiden dokumentere og ta vare på kommunens historiske arv, samtidig som en gammel tanke om å bygge et eget skimuseum nå er satt ut i livet.

I 2004 ble tusenårsstedet markert med en varde på tunet til bygdemuseet. Varden er i stål med inngravert teksten «Tusenårsstedet Rindal Bygdemuseum – Varde for fred». Ved overgangen til 2000 ble det gamle eldsymbolet brukt til å «varsle» fred i stedet for krig, og det var dette som var utgangspunktet for at museet ville at et slikt symbol skulle settes opp på tusenårsstedet. Varden tennes ved spesielle anledninger/arrangement som foregår på museet; enkelte kulturarrangement, barnedåp, bryllup, markeringer etc. i tillegg til at den tennes på nyttårsaften.

 Landets beste kommune? 
Rindal kommune har flere ganger i løpet av 2000-tallet blitt kåret til Landets beste kommune å bo i, ifølge Levekårsundersøkelsen av Statistisk sentralbyrå (SSB) Siste gang i 2005. SSB kåret Rindal til landets 7. beste likestillingskommune i Norge og best i Møre og Romsdal i 2006. I tillegg ble Rindal kommune kåret til landets 3. beste kommune på service i Forbrukerrådets kommunetest i 2007.

 Politikk 

Se også utfyllende artikkel: Kommunestyrevalg i Rindal.

 Kommunestyrevalget 2023 

 Referanser 

 Eksterne lenker 


  Rindal vender nesen nordover 
  Trollheimsporten
  Opplev Rindal 
  Rindal - Tid til å leve
  Rindal Næringsforum
  Rindal Idrettslag